नोएडा. 50 हजार के इनामी बदमाश अन्नी से यूपी एसटीएफ की नोएडा फेस-2 में सोमवार को मुठभेड़ हुई। इस दौरान बदमाश की पैर में गोली लगी। उसका इलाज जिला अस्पताल में चल रहा है। बताया जाता है कि वह पिछले दिनों पुलिस कस्टडी से फरार हुआ था। वह दादरी में बीजेपी नेता विजय पंडित की हत्या का आरोपी है।
एडिशनल एसपी एसटीएफ राजीव नारायण मिश्र ने बताया कि आरोपी बदमाश फेस-2 के होजरी कॉम्प्लेक्स में शनिवार दोपहर में मौजूद था। एसटीएफ ने घेराबंदी की तो उसने फायरिंग कर भागने की कोशिश की। जवाबी कार्रवाई में उसके पैर में गोली लगी। इस घटना की जांच चल रही है।
हरेंद्र प्रधान हत्याकांड के वादी थे टारगेट
अन्नी दादरी के विजय पंडित हत्याकांड में शामिल था जिसे जेल भेज दिया गया था। 17 जून 2016 को सूरजपुर कोर्ट में पेशी के दौरान थाना ग्रेटरनोएडा क्षेत्र से फरार हो गया था। फरार होने के बाद सुंदर भाटी के इशारे पर हरेंद्र प्रधान हत्याकांड के वादी रवि और विजय पंडित की पत्नी जो अपने केस में लगातार पैरवी कर रहे थे कि हत्या को अंजाम देना था।
30 से ज्यादा मुकदमे हैं दर्ज
अन्नी बुलंदशहर के औरंगाबाद थाने का हिस्ट्रीशीटर है। इसके अलावा रंगदारी हत्या, हत्या के प्रयास, लूट के करीब 30 मुकदमे दर्ज हैं। अन्नी को बुलंदशहर के एक हत्याकांड में 2007 में आजीवन कारावास की सजा भी मिल चुकी है।
hin_Deva hin_Deva hin_Deva hin_Deva hin_Deva awa_Deva